4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 798 της 22/31 Αυγ. 1950 Περί ρυθμίσεως δικαιωμάτων των αρτεργατοτεχνιτών. Λαβόν υπ’ όψει σχετικήν εισήγησιν του Υπουργού Εφοδιασμού και Διανομών, καθ’ ην: α)Εις τας διατάξεις του υπ’ αριθ. 539/1945 Α. Νόμου περί χορηγήσεως κατ’ έτος εις τους μισθωτούς αδειών μετ’ αποδοχών «ως και εις τας οικείας διατάξεις περί χορηγήσεως δώρων κατά τας εορτάς Πάσχα και Χριστουγέννων-Ν. Έτους, υπάγεται και το εργατοϋπαλληλικόν προσωπικόν των αρτοποιείων, το απασχολούμενον δια την αρτοποίησιν, τα ημερομίσθια και αι αποδοχαί του οποίου βαρύνουσι, το αρτοποιητικόν κόστος, το δε Δημόσιον, καίτοι εις ουδεμίαν άμεσον συμβατικήν ή άλλην σχέσιν ευρίσκεται προς το ειρημένον προσωπικόν, βαρύνεται εν τούτοις με την υποχρέωσιν της πληρωμής των ημερών αδείας και των ανωτέρω δώρων, ως εκ του υφισταμένου συστήματος του καθορισμού των αρτοποιητικών δαπανών, κατά την διατίμησιν του άρτου. β)Το σύνολον περίπου του αρτεργατοϋπαλληλικού τούτου προσωπικού απασχολείται εις την αρτοποίησιν από του έτους 1942 και εν συνεχεία μέχρι σήμερον και είναι ανεγνωρισμένον ως τοιούτον. γ)Η διάταξις του άρθρ. 2 του Α.Ν. 539/45, η καθορίζουσα τας επί πλέον του βασικού χρόνου αποδοχάς, αναλόγως των ετών υπηρεσίας ενός εκάστου δικαιούχου ένεκα της ελλείψεως στοιχείων, εξ ων επαρκώς να αποδεικνύεται ο χρόνος της απασχολήσεώς των, παρουσίασεν εν τη πράξει δυσχερείας, μη δυναμένας τεχνικώς να αντιμετωπισθώσι , αποφασίζει: 1.Καθορίζει όπως δι’ άπαντας τους αρτεργατοϋπαλλήλους τέως Διοικήσεως Πρωτευούσης και Κοινότητος Αχαρνών, υπολογίζωνται καθ’ έκαστον ημερολογιακόν έτος αι κάτωθι ημέραι αδείας. α)Εις το αρτεργατικόν προσωπικόν ημέραι 12. β)Εις το αρτοϋπαλληλικόν προσωπικόν ημέραι 16. 2.Καθορίζει όπως, δια τους αρτεργατοϋπαλλήλους τέως Διοικήσεως Πρωτευούσης και Κοινότητος Αχαρνών, λόγω της κατά τ’ ανωτέρω αδυναμίας υπολογισμού χρόνου προϋπηρεσίας, χορηγήται επί ταις εορταίς των Χριστουγέννων-Ν. Έτους και Πάσχα δώρον βάσει προϋποθέσεων καθοριζομένων ειδικώς εν ταις οικείαις κοιναίς αποφάσεσιν Υπουργών Εργασίας και Οικονομικών και δι’ αριθμόν ημερών, ουχί μείζονα του ανωτάτου ορίου, του προβλεπομένου υπό των αποφάσεων τούτων. Η τοιαύτη εκάστοτε ρύθμισις του ζητήματος θέλει γίνεται κατόπιν προτάσεως του Υπουργού Εφοδιασμού και Διανομών. 3.Τα του τρόπου πραγματοποιήσεως της σχετικής δαπάνης δια την αντιμετώπισιν των ανωτέρω εν παρ. 1 και 2, θέλουσι ρυθμίζωνται δι’ αποφάσεων του Υπουργού Εφοδιασμού και Διανομών. 4.Τα ανωτέρω δύνανται αναλόγως να εφαρμόζωνται και δια τους αρτεργατοϋπαλλήλους επαρχιών. 5.Άπασαι αι σχετικαί αποφάσεις του Υπουργού Εφοδιασμού και Διανομών αι εκδοθείσαι από του έτους 1945 και εντεύθεν αι αφορώσαι εις την καταβολήν εις το αρτεργατοϋπαλληλικόν προσωπικόν αποδοχών των ημερών αδείας Α.Ν. 539/45, ως και εις την καταβολήν δώρων επί ταις εορταίς Χριστουγέννων-Ν. ΄Ετους και Πάσχα θεωρούνται ως καλώς εκδοθείσαι και νομιμοποιούνται. Εκδόσαν προς τούτο την υπ’ αριθ. 798 παρούσαν πράξιν του, κυρωθησομένην νομοθετικώς μερίμνη του Υπουργού Εφοδιασμού και Διανομών. Εκυρώθη δια του άρθρ. 1 του Νόμ. 2137 της 30 Μαίου/2 Ιουν. 1952. (Μετά την σελ. 282(β) Σελ. 282,01 99-35 ΄Αδειες μισθωτών 15.Κ.δ.4 39 15.Κ.δ.4 ΄Αδειες μισθωτών 40 